b'\n_START_ARTICLE_\nBiokovo\n_START_PARAGRAPH_\nBiokovo je gorovje v osrednjem delu Dalmacije, Hrva\xc5\xa1ka\n_START_SECTION_\nGeografija\n_START_PARAGRAPH_\nBiokovo je gorski hrbet v osrednjem delu Dalmacije, ki se strmo spu\xc5\xa1\xc4\x8da proti Makarskemu primorju. Dolgo je 36 in \xc5\xa1iroko do 9,5 km, ter poteka v smeri severozahod - jugovzhod od izliva reke Cetine pri Omi\xc5\xa1u, kjer ga od Dinare lo\xc4\x8duje cestni prelaz Dupci do spodnje Neretve pri Pol\xc4\x8dah._NEWLINE_Iz gorskega masiva se proti morju spu\xc5\xa1\xc4\x8dajo strma in gola apnen\xc4\x8dasta pobo\xc4\x8dja, ob obali pa je ozek rodoviten pas zemlje z mediteranskim rastlinjem. \xc4\x8ceprav se Biokovo iz morske strani zelo hitro dvigne na 1000 in ve\xc4\x8d mnm gre za dostopno podro\xc4\x8dje. Na greben vodi ve\xc4\x8d markiranih poti, ki se prebijajo \xc4\x8dez na prvi pogled neprehodne stene. Na najvi\xc5\xa1ji 1764 mnm visoki vrh Sveti Jure je speljana asfaltirana cesta. Vrh je dobil ime po stari kapelici, ki je bila postavljena (obnovljena) 1646._NEWLINE_Od najvi\xc5\xa1jega vrha se gorski hrbet nadaljuje proti Susvidu (1115 mnm) in dalje proti Rili\xc4\x87-u nad Gradcem kjer je vi\xc5\xa1ina gorskega hrbta okoli 850 mnm in se pri spodnjem toku Neretve kon\xc4\x8da.\n_START_SECTION_\nGospodarstvo\n_START_PARAGRAPH_\nCelotno podro\xc4\x8dje vr\xc5\xa1nega dela Biokova je gospodarsko nerazvito in redko naseljeno. Ob vzno\xc5\xbeju pa se razprostira Makarsko primorje s \xc5\xa1tevilnimi morskimi pla\xc5\xbeami in turisti\xc4\x8dnimi kraji (Makarska, Ba\xc5\xa1ka Voda, Podgora, Brela, Omi\xc5\xa1, Tu\xc4\x8depi idr.)'